《题舅氏耕隐图》
宋代·廖行之

诗书事业可公卿，垂上青冥却反耕。
舍己芸人吾弗尔，种田得饱我何营。
一犁春雨宁论力，万里秋云会享成。
堂上更书无逸语，也知稼穑重金籯。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。